DECIZIE Nr.205/26.05.2020

 privind utilizarea înscrisurilor în formă electronică

Directorul Executiv al Agenţiei Judeţene pentru Ocuparea Forţei de Muncă Dolj, doamna Aurora Cornelia Tiribeja, numit în funcţie în baza Ordinului nr. 762/18.12.2019 al Preşedintelui Agenţiei Naţionale pentru Ocuparea Forţei de Muncă,

În temeiul dispozițiilor art. 24 alin. (5) din H.G. nr. 1610/2006 privind aprobarea Statutului Agenției Naționale pentru Ocuparea Forței de Muncă, cu modificările și completările ulterioare și ale art. 3 pct. 8 din Regulamentul de Organizare și Funcționare al Agenției Județene pentru Ocuparea Forței de Muncă Dolj,

**Având în vedere:**

* Legea nr.202/2006 privind organizarea şi funcţionarea Agenţiei Naţionale pentru Ocuparea Forţei de Muncă, republicată, cu modificările si completările ulterioare;
* Hotărârea Guvernului nr.1610/2006 privind aprobarea Statutului Agenţiei Naţionale pentru Ocuparea Forţei de Muncă, cu modificările şi completările ulterioare;
* Lege nr. 76/2002 privind sistemul asigurărilor pentru şomaj şi stimularea ocupării forţei de muncă, cu modificările și completările ulterioare;
* Hotărârea de Guvern nr. 174/2002 pentru aprobarea Normelor metodologice de aplicare a [Legii nr. 76/2002](http://legislatie.just.ro/Public/DetaliiDocumentAfis/33919) privind sistemul asigurărilor pentru şomaj şi stimularea ocupării forţei de muncă, cu modificările și completările ulterioare;
* Hotărârea de Guvern nr. 377/2002 pentru aprobarea Procedurilor privind accesul la măsurile pentru stimularea ocupării forței de muncă, modalitățile de finanțare și instrucțiunile de implementare a acestora, cu modificările și completările ulterioare;
* Lege nr. 72/2007 privind stimularea încadrării în muncă a elevilor şi studenţilor, cu modificările și completările ulterioare;
* Hotărârea de Guvern nr. 726/2007 de aplicare a prevederilor Legii nr. 72/2007 privind stimularea încadrării în munca a elevilor şi studenţilor,cu modificările și completările ulterioare;
* Lege nr. 335/2013 privind efectuarea stagiului pentru absolvenţii de învăţământ superior, cu modificările și completările ulterioare;
* Hotărârea de Guvern nr. 473/2014 de aplicare a prevederilor Legii nr. 335/2013 privind efectuarea stagiului pentru absolvenţii de învăţământ superior, cu modificările și completările ulterioare;
* Lege nr. 279/2005 privind ucenicia la locul de muncă, cu modificările și completările ulterioare;
* Hotărârea de Guvern nr. 850/2013 de aplicare a prevederilor Legii nr. 279/2005 privind ucenicia la locul de muncă, cu modificările și completările ulterioare;
* Ordonanța de Urgență a Guvernului nr. 38/2020 privind utilizarea înscrisurilor în formă electronică la nivelul autorităților și instituțiilor publice;

Emite următoarea

DECIZIE

**Art. 1.** Începând cu data prezentei decizii, actele emise în format electronic de autoritățile și instituțiile publice și/sau persoanele fizice sau juridice care utilizează serviciile disponibile online prestate de Agenția Județeană pentru Ocuparea Forței de Muncă Dolj pot fi semnate cu semnătură electronică calificată și au forța juridică a înscrisurilor autentice.

**Art.2.** În vederea primirii documentelor electronice, A.J.O.F.M. Dolj utilizează poșta electronică, astfel:

|  |  |
| --- | --- |
| Documentele necesare în vederea acordării subvențiilor/sumelor/alte drepturi suportate din bugetul asigurărilor pentru șomaj, conform reglementărilor legale în vigoare, incidente după caz:- Lege nr. 76/2002; Hotărârea de Guvern nr. 174/2002 (Normele de aplicare a legii) și Hotărârea de Guvern nr.377/2002 (Procedurile),- Lege nr. 72/2007; Hotărârea de Guvern nr. 726/2007 (Normele de aplicare a legii);- Lege nr. 335/2013; Hotărârea de Guvern nr. 473/2014 (Normele de aplicare a legii);- Lege nr. 279/2005; Hotărârea de Guvern nr. 850/2013 (Normele de aplicare a legii) | ajofm@dj.anofm.ro |
| Documentele pentru acordarea indemnizației prevăzute la art. XI alin. (1) din Ordonanța de Urgență nr. 32/2020, cu modificările și completările ulterioare | aici.gov.ro |
| Documentele pentru acordarea indemnizației prevăzute la art. 3 alin.(1) din Legea nr. 19/2020, cu modificările şi completările ulterioare | ajofm@dj.anofm.ro |
| Petiții | [www.anofm.ro-A.J.O.F.M](http://www.anofm.ro-A.J.O.F.M). Dolj-Contact-Petiții online |

**Art.3.** Prezenta Decizie va fi comunicată salariaților și afișată pe site-ul A.J.O.F.M. Dolj prin grija Compartimentului Resurse Umane, Salarizare și Secretariatul Consiliului Consultativ.

 DIRECTOR EXECUTIV,

 Aurora Cornelia Tiribeja

 Întocmit,

 Consilier juridic

 Roxana Ștefănescu